Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Az Ör.-nek — az 5/1996. (III. 22.) HÖ számú rendelet
Paragraph Index: 355

e) szükséglakás esetén 36,— Ft/nm.” A képviselő-testület az új lakbérek megállapításával egyidejűleg az Ör. 23. § (2)—(10) bekezdésben újraszabályozta a lakbértámogatást is. E szabályok szerint lakbértámogatásra az a bérlő jogosult, akinek havi nettó jövedelme nem éri el az öregségi nyugdíjminimum háromszorosának megfelelő összeget. A lakbértámogatás mértékét a rendelet a család egy főre jutó jövedelmétől függően szabályozza az Ör.: — ha a családban az egy főre jutó havi nettó jövedelem nem éri el az öregségi nyugdíjminimum másfélszeresének az összegét, akkor a lakbér 45%-a a támogatás; — ha a családban az egy főre jutó havi nettó jövedelem az öregségi nyugdíjminimum másfélszeresét meghaladja, de a kétszeresét nem éri el, akkor a lakbér 35%-a a támogatás; — ha a családban az egy főre jutó havi nettó jövedelem az öregségi nyugdíjminimum kétszeresét meghaladja, de a háromszorosát nem éri el, akkor a lakbér 25%-a a támogatás. Szolgálati lakás esetében a bérlő anyagi, szociális, jövedelmi és egyéb viszonyait figyelembe véve a lakbér 50%-áig terjedhet a lakbértámogatás mértéke. A fentieket figyelembe véve megállapítható, hogy a hajdúhadházi önkormányzat nem a moratórium letelte után

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes